
చెన్నై : జయ టీవీ ఎండీ వివేక్ జయరామన్ నిర్వహిస్తున్న 100 బ్యాంకు ఖాతాలను ఆదాయపు పన్ను శాఖ స్తంభింపజేసింది. ‘అమ్మ’ జయలలిత నెచ్చెలి శశికళకు వివేక్ సమీప బంధువు. ఈ బ్యాంకు ఖాతాలు ఆయన నేతృత్వంలోని 20 షెల్ కంపెనీలకు చెందినవేనని ఆదాయపు పన్ను శాఖ శనివారం ప్రకటించింది. శశికళ, ఆమె బంధుమిత్రులకు చెందిన 188 సంస్థలు, కార్యాలయాలపై నిర్వహించిన దాడుల్లో వీటిని గుర్తించినట్లు తెలిపింది. హైదరాబాద్, బెంగళూరు, పుదుచ్చేరి, తమిళనాడులలో ఈ సోదాలను నిర్వహించినట్లు వివరించింది. శుక్రవారం వరకు జరిగిన సోదాల్లో రూ.6 కోట్ల నగదు, 8.5 కేజీల బంగారం, రూ.1,200కోట్ల విలువైన ఆస్తుల పత్రాలను గుర్తించినట్లు తెలిపింది. శశికళ సోదరుడు దివహరన్ యాజమాన్యంలో ఉన్న మహిళా కళాశాలకు చెందిన ఉపయోగించని హాస్టల్ గదుల్లో చాలా విలువైన వస్తువులను స్వాధీనం చేసుకున్నట్లు వివరించింది.

chennai : jaya tv endy vivek jayaraman nirvahistunna 100 byaanku khaataalanu aadaayapu pannu saakha stambhimpajesindi. ‘amma’ jayalalita neccheli sasikalaku vivek sameepa bandhuvu. ee byaanku khaataalu aayana netrutvamloni 20 shel companylaku chendinavenani aadaayapu pannu saakha sanivaaram prakatinchindi. sasikala, aame bandhumitrulaku chendina 188 samsthalu, kaaryaalayaalapai nirvahinchina daadullo veetini gurtinchinatlu telipindi. hyderabad, bengaluru, puducheri, tamilanaadulalo ee sodaalanu nirvahinchinatlu vivarinchindi. sukravaaram varaku jarigina sodaallo roo.6 kotla nagadu, 8.5 kejeela bangaram, roo.1,200kotla viluvaina aastula patraalanu gurtinchinatlu telipindi. sasikala sodarudu divaharan yaajamaanyamlo unna mahila kalaasaalaku chendina upayoginchani hastla gadullo chala viluvaina vastuvulanu swaadheenam chesukunnatlu vivarinchindi.